Príloha č. 1 súťažných podkladov

Opis predmetu zákazky - vlastný návrh plnenia

**Opis predmetu zákazky**

**Upgrade personalizačného zariadenia Datacard MX6000**

**Všeobecné vymedzenie predmetu zákazky**

Predmetom zákazky je zabezpečenie dodávky HW a SW určeného pre upgrade jedného personalizačného zariadenia Datacard MX6000 na Datacard MX6100 a posilnenie čipovej personalizácie potrebnej pre vydávanie novej generácie občianskych preukazov.

Personalizačné zariadenie Datacard MX6000 používa vlastný riadiaci softvér a to MX Controller Software v6.5, ktorý riadi či už priamo alebo prostredníctvom iných spolupracujúcich softvérových aplikácii činnosť jednotlivých personalizačných modulov v procese personalizácie jednotlivých dokladov. Riadiaci softvér tiež spolupracuje s aplikačným programovým vybavením prevádzkovaným v NPC, ktorý generuje výrobné dávky a spracováva výstupné údaje z personalizácie jednotlivých dokladov. Verejný obstarávateľ požaduje, aby pre modernizované zariadenie MX6100 bola dodaná aktuálna verzia riadiaceho softvéru poskytovaná výrobcom zariadenia, ktorá bude funkčne kompatibilná s pôvodným softvérom použitým v MX6000 a existujúcim softvérovým vybavením obstarávateľa.

Realizácia projektu zabezpečí:

1. Hardvérový a softvérový upgrade personalizačného zariadenia MX6000 na MX6100. Niektoré moduly modelového radu MX6000 vyrobeného v r. 2011 už výrobca nepodporuje. Hardvérovým a softvérovým upgradom zariadenia na nový modelový rad MX6100 bude zabezpečená podpora modulov a komponentov upgradovaného zariadenia. Uchádzač bude zodpovedný za zabezpečenie podpory pre všetky komponenty, ktoré sú predmetom zákazky.
2. Zvýšenie výkonu čipovej personalizácie ID1 dokladov v Národnom personalizačnom centre Ministerstva vnútra Slovenskej republiky (NPC) dodaním Barrel čipového modulu s 12 ks kontaktných programovacích staníc a 12 ks duálnych programovacích staníc. Zvýšenie výkonu čipovej personalizácie je potrebné z dôvodov:
   1. Aktuálne vydávané občianske preukazy a doklady o povolení na pobyt s čipom s operačným systémom CardOS v 5.4 majú podstatne zvýšené nároky na čipovú personalizáciu oproti pôvodnej verzii týchto dokladov s CardOS v5.0. Dôsledkom je tretinový výkon čipovej personalizácie občianskych preukazov a eDoPP oproti výkonu pôvodných dokladov.
   2. Finálna verzia dokladov v súlade s nariadením Európskeho parlamentu a rady EÚ č. 2019/1157 z 20. júna 2019 o posilnení zabezpečenia preukazov totožnosti (t. j. eID karty) občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb (t. j. eDoPP karty) bude mať taktiež zvýšené nároky na čipovú personalizáciu, pretože sa do čipu dokladov budú zapisovať aj biometrické dáta držiteľa dokladu (odtlačky prstov a fotografia tváre).

Súčasné personalizačné zariadenia používajú riadiaci modul Datacard MX6000. Upgrade riadiaceho modulu je nevyhnutnou súčasťou požadovaného upgrade celého personalizačného zariadenia MX6000. Riadiaci modul má byť nahradený riadiacim modulom Datacard MX6100. Riadiaci modul Datacard MX6100 používa iný riadiaci počítač, inú verziu riadiaceho softvéru a niektoré odlišné elektronické komponenty ako riadiaci modul MX6000. Obstarávateľ požaduje pre upgrade riadiaceho modulu dodanie všetkých potrebných HW a SW prostriedkov, potrebných pre upgrade celého personalizačného zariadenia MX6000 na MX6100.

1. Inštalácia a konfigurácia
2. Dokumentácia a školenia
3. Riadenie projektu
4. Služby súvisiace s dopravou

Ministerstvo vnútra Slovenskej republiky už vydáva občianske preukazy aj na platforme COSMO9.2, nie iba CARDOS 5.0 a 5.4, a prostredie je pripravené aj na platformu CARDOS 6.0.

**Požadované minimálne technické parametre predmetu zákazky:**

|  |  |  |
| --- | --- | --- |
| **Požadovaná špecifikácia a vlastnosti** | | **Vlastný návrh plnenia**  (doplní uchádzač)  **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, v prípade číselnej hodnoty uviesť jej skutočnosť.** |
| **Položka č. 1** | **Komponenty pre upgrade personalizačného zariadenia** | |
| **Množstvo - komplet (kpl)** | **1** | |
| **Výrobca:** |  | |
| **Typové označenie:** |  | |
| **Konfigurácia:** | 1 ks Kombinovaný Barrel čipový modul pre Datacard MX6100 na personalizáciu / zápis údajov do kontaktného aj bezkontaktného čipu. Modul musí byť vybavený 24 programovacími stanicami v nasledovnej konfigurácii:   * 12 ks Duálna programovacia stanica kombinovaného Barrel čipového modulu, ktorá zabezpečuje komunikáciu medzi kontaktným a/alebo bezkontaktným čipom umiestneným na doklade a kombinovaným Barrel čipovým modulom na personalizáciu čipových kariet; * 12 ks Programovacia stanica kontaktného Barrel čipového modulu, ktorá zabezpečuje komunikáciu medzi kontaktným čipom umiestneným na doklade a kombinovaným Barrel čipovým modulom na personalizáciu kontaktných čipových kariet. |  |
| **Verzia** | Hardvérový a softvérový upgrade riadiaceho modulu personalizačného zariadenia MX6000 na aktuálnu verziu personalizačného zariadenia MX6100. |  |
| **Platforma** | Hardvérový a softvérový upgrade existujúcich personalizačných modulov z platformy MX6000 na platformu MX6100.  Okrem dodania nového riadiaceho modulu Datacard MX6100 a nových čipových modulov verejný obstarávateľ požaduje vykonať nevyhnutné úpravy aj v ostatných moduloch zariadenia MX6000 t.j. vstupné zásobníky, kamerový modul, obracacie a laserové moduly, zásobníkový a výstupný modul , ktoré budú naďalej využívané v upgradovanom zariadení MX6100. Je potrebné zrealizovať úpravy na úrovni riadiacej elektroniky a firmvéru jednotlivých modulov a dodať výrobcom definovaný súbor náhradných dielov, ktoré musia byť vymenené v jednotlivých moduloch pri zmene platformy z MX6000 na MX6100. |  |
| **Záruka:** | Štandardná 3 ročná HW záruka. |  |

|  |  |  |
| --- | --- | --- |
| **Požiadavky na súvisiace služby** | | **Vlastný návrh plnenia**  (doplní uchádzač)  **Požaduje sa uviesť opis ponúkaného riešenia v rozsahu stanovených požiadaviek** |
| **Položka č. 2 - Inštalácia a konfigurácia** | | |
| **Množstvo - komplet (kpl)** | **1** | |
| **Požadovaný rozsah:** | * HW inštalácia nových prvkov personalizačného zariadenia. * Inštalácia najnovšej verzie riadiaceho systému. * Nastavenie čipového modulu pre personalizáciu kontaktného a bezkontaktného čipu a jeho otestovanie so všetkými typmi dokladov pre čipovú personalizáciu t.j. eID, eDoPP, eTP, eMPS, OPT. * Optimalizácia nastavenia a vykonanie kontroly funkčnosti všetkých používaných komponentov upgradovaného personalizačného systému Datacard MX6100 a prepojení na ostatné HW/SW prvky personalizačnej infraštruktúry používanej v NPC pri reálnom produkčnom teste všetkých aktuálne vydávaných dokladov formátu ID1 v prostredí NPC. * Inštalácia pôvodných programovacích staníc z upgradovaného zariadenia (8ks kontaktných a 4ks bezkontaktných) do zvyšných 2 personalizačných zariadení MX6000. Dodanie a aktivácia produkčných licencii čipového personalizačného softvéru pre pridané programovacie stanice do 2 zvyšných personalizačných zariadení MX6000   Pozn.: Tieto kroky zabezpečia zvýšenie výkonu čipovej personalizácie aj u pôvodných zariadení MX6000 |  |
| **Záruka:** | * Štandardná 3 ročná HW záruka. |  |
| **Položka č. 3 - Dokumentácia a školenia** | | |
| **Množstvo - komplet (kpl)** | **1** | |
| **Požadovaný rozsah:** | * Aktualizácia dokumentácie. * Zaškolenie prevádzkových pracovníkov. |  |
| **Položka č. 4 - Riadenie projektu** | | |
| **Množstvo komplet (kpl)** | **1** |  |
| **Požadovaný rozsah:** | * Riadenie projektu. * Prevencia vzniku rizík. |  |

Verejný obstarávateľ ďalej požaduje predložiť k predmetu zákazky:

1. Technické alebo katalógové listy
2. Všetky uvedené dokumenty musia byť predložené v slovenskom jazyku (akceptovateľný je aj český jazyk). Technické listy, katalógové listy môžu byť dodané aj v anglickom jazyku pokiaľ sa originálna jazyková mutácia nevyskytuje v slovenskom alebo v českom jazyku. Úradný preklad do slovenského jazyka sa nevyžaduje.